# Alícia Falcó Martínez

Alícia Falcó Martínez (Barcelona, 14 d'abril de 2003) és una actriu de cinema, teatre i televisió catalana coneguda per la seva interpretació a la pel·lícula Las buenas compañías (2023).

## Biografia

Alícia Falcó va iniciar els primers estudis d'interpretació amb només 8 anys. Ha compaginat els estudis bàsics amb classes de música, solfeig, piano i cant a les escoles l'Antàrtida i Diesi i interpretació a l'Escola Superior d'Art Dramàtic Eòlia (2022) i Laura Jou. També ha estudiat circ i ballet clàssic a diferents escoles barcelonines i ha fet cursos intensius de doblatge i teatre musical.
Les seves primeres aparicions en produccions teatrals van ser el 2012 en un petit paper al musical La família irreal per a la companyia de teatre Dagoll Dagom i el 2013 a la pel·lícula La por dirigida per Jordi Cadena. Poc després va fer la seva primera aparició a la televisió a la sèrie El crac de TV3, dirigida per Joel Joan i Héctor Claramunt, i posteriorment va participar en Gigantes de Movistar+ i Cuéntame cómo pasó de RTVE.
El 2021 va interpretar el paper de Lux a l'obra d'Alícia Gorina Aquell dia tèrbol que vaig sortir d'un cinema de l'Eixample i vaig decidir convertir-me en un om al Teatre Lliure de Barcelona.
El 2022 va representar la Mireia a la pel·lícula 13 exorcismos de Jacobo Martínez. En 2023 va aparèixer en la sèrie d'⁣Atresmedia Nacho i aquell mateix any va interpretar el seu primer paper protagonista en cinema de la mà de Sílvia Munt a Las buenas compañías També el 2023 va participar en la sèrie de RTVE Play Ser o no ser, en la sèrie creada per José Corbacho Un nuevo amanecer d'Atresmedia i va protagonitzar la sèrie Dieciocho de RTVE Play codirigida per Hammudi Al-Rahmoun i Damià Serra.
El 2024 va estar nominada a la millor interpretació revelació als premis Gaudí.
També el 2024 va formar part de l'elenc protagonista de la nova sèrie de Vancouver per a Netflix El refugio atómico, participà en la sèrie Atasco de Rodrigo Sopeña per Amazon Prime Video i va protagonitzar la pel·lícula Dímelo bajito', també d'Amazon Prime, dirigida per Denis Rovira i basada en el llibre del mateix títol de l'escriptora Mercedes Ron.

## Filmografia
### Televisió

| Any | Títol | Personatge | Cadena |
| 2014 | El crac | Alfonsita | TV3 |
| 2019 | Gigantes | Sol de jove | Movistar+ |
| 2021 | Cuéntame cómo pasó | Núria | RTVE |
| 2023 | Nacho | Marta | Atresmedia Player |
| 2023 | Ser o no ser | Bruna | RTVE Play |
| 2023 | Un nuevo amanecer | Lola | Atresmedia Player |
| 2023 | Dieciocho | Cèlia | RTVE Play |
| 2024 | El refugio atómico | | Netflix |
| 2024 | Atasco | nòvia | Amazon Prime Video |
| 2024 | Dímelo bajito | Kami | Amazon Prime Video |

### Cinema

| Any | Títol | Personatge | Direcció |
| 2013 | La por | Coral | Jordi Cadena |
| 2022 | 13 exorcismos | Mireia | Jacobo Martínez |
| 2023 | Las buenas compañías | Bea | Sílvia Munt |

### Teatre

| Any | Títol | Direcció | Dramatúrgia |
| 2020 | Humans, xips i bacteris | Joan Vázquez | Joan Vázquez |
| 2021 | Aquell dia tèrbol que vaig sortir d'un cinema de l'Eixample i vaig decidir convertir-me en un om | Alícia Gorina | Eleonora Herder |

## Premis i nominacions

| Any | Premis | Categoria | Pel·lícula | Resultat |
| 2024 | Premis Gaudí | Millor interpretació revelació | Las buenas compañías | Nominada |

## Referències

* ↑ Fondevila, Santi. «'Les verges suïcides' antipatriarcals i ecologistes». Ara.cat, 15-10-2021. [Consulta: 24 agost 2023].
* ↑ «Alícia Gorina explica les raons de les verges suïcides» (en castellà). La Vanguardia, 12-10-2021. [Consulta: 24 agost 2023].
* ↑ ELICES, RAQUEL. «Alícia Falcó, una nueva revelación del cine español» (en castellà). RTVE.es, 14-03-2023. [Consulta: 24 agost 2023].
* ↑ Aisge. «EmerGENTES Alicia Falcó» (en castellà). aisge.es, 04-05-2023. [Consulta: 24 agost 2023].
* ↑ «"Les feministes dels 70 volien sobreviure, no ser heroïnes"». beteve.cat, 15-06-2023. [Consulta: 24 agost 2023].
* ↑ verTele, Redacción. «RTVE renueva su aplaudida 'Ser o no ser' por una temporada 2, para la que ficha a un nuevo talento español» (en castellà). Vertele, 25-04-2023. [Consulta: 25 agost 2023].
* ↑ «atresplayer ya rueda ‘Un nuevo amanecer’, nueva serie original protagonizada por Yolanda Ramos» (en castellà). Atresmedia, 03-07-2023. [Consulta: 24 agost 2023].
* ↑ RTVE, PRENSA. «Playz graba 'Dieciocho', una historia de amor que rompe prejuicios sobre la inmigración» (en castellà). RTVE.es, 19-10-2023. [Consulta: 11 febrer 2024].
* ↑ «El equipo de 'La casa de papel' tiene nuevo proyecto en Netflix y es atómico» (en castellà). La Vanguardia, 05-02-2024. [Consulta: 11 febrer 2024].
* ↑ «Dímelo bajito (2025)» (en castellà). [Consulta: 29 desembre 2024].